বাংলাদেশ–সিরিয়া সম্পর্ক

বাংলাদেশ-সিরিয়ার সম্পর্ক বলতে বাংলাদেশ ও সিরিয়ার দ্বিপাক্ষিক রাষ্ট্রীয় সম্পর্ককে বোঝায়।

 ইতিহাস 
সিরিয়া ১৯৭১ সালে বাংলাদেশের মুক্তিযুদ্ধে হস্তক্ষেপের বিরুদ্ধে ছিল, এবং এটিকে পাকিস্তানের অভ্যন্তরীণ বিষয় হিসেবে বর্ণনা করেছিল। ২০১২ থেকে ২০১৩ সালের মধ্যে বাংলাদেশ সিরিয়ায় প্রতি বছর ১ বিলিয়ন টাকার বেশি মূল্যের পাটজাত পণ্য রপ্তানি করেছিল।

২০১৫ থেকে ২০১৬ সালের মধ্যে বাংলাদেশী মহিলাদের সিরিয়ায় পাচার করা হয়েছিল যেখানে তাদেরকে যৌনকর্মী এবং দাস শ্রমিক হিসাবে কাজ করতে বাধ্য করা হয়েছিল। নারীদের লেবাননে গৃহকর্মী হিসেবে চাকরির প্রতিশ্রুতি দিয়ে নিয়ে যাওয়া হয়েছিল। ২০১৬ সালে বাংলাদেশ সরকার সিরিয়া ভ্রমণের বিরুদ্ধে একটি সতর্কতা জারি করেছিল।

 সিরিয়ার যুদ্ধ 
২০১৩ সালে সিরিয়ায় রাসায়নিক হামলার পর বাংলাদেশের পররাষ্ট্র মন্ত্রণালয় "যে কোন পরিস্থিতিতে যেকোনো পক্ষের দ্বারা" রাসায়নিক অস্ত্র ব্যবহারের নিন্দা জানায়। একই সাথে একটি "কূটনৈতিক এবং শান্তিপূর্ণ উপায়ে" দ্বন্দ্ব অবসানের আহ্বানও জানায়। কয়েকজন বাংলাদেশি সিরিয়ায় ইসলামিক স্টেটের সাথে যোগ দিয়েছে। পুরো পরিবারসহ বেশ কয়েকজন ব্রিটিশ-বাংলাদেশিও ইসলামিক স্টেটে যোগ দিয়েছে। সিরিয়ায় যুদ্ধ করা কানাডীয় বাংলাদেশী তামিম আহমেদ চৌধুরী বাংলাদেশে ইসলামিক স্টেট শাখার প্রধান ছিলেন।


 তথ্যসূত্র 

বিষয়শ্রেণী:সিরিয়ার দ্বিপাক্ষিক সম্পর্ক
সিরিয়া